**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE SAVIVALDYBĖS BIUDŽETINĖMS ĮSTAIGOMS“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant perduoti trumpalaikį ir ilgalaikį turtą Klaipėdos miesto savivaldybės biudžetinėms įstaigoms.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija įgyvendino projektą „Senyvo amžiaus asmenų dienos socialinės globos centras (Kretingos g. 44)“ Nr. VP3-2.4-SADM-01-R-31-003. Įgyvendinant nurodytą projektą buvo įgytas ilgalaikis ir trumpalaikis materialusis turtas. Pagal minimą projektą įgytas turtas turi būti perduotas Klaipėdos socialinių paslaugų centrui „Danė“.

2016 m. kovo 3 d. gautas prašymas iš Klaipėdos lopšelio-darželio „Puriena“, kuriuo prašoma nuo 2016 m. rugsėjo 1 d. perduoti patikėjimo teise naudoti Klaipėdos miesto savivaldybės nuosavybės teise priklausantį ir šiuo metu nurodytų biudžetinių įstaigų patikėjimo teise valdomą turtą – negyvenamąsias patalpas. Nurodytomis patalpomis Klaipėdos lopšelis-darželis „Puriena“ naudosis kol bus vykdoma lopšelio-daželio pastato Naikupės g. 27, Klaipėda, rekonstrukcijos ir naujo pristato statybos darbai.

**3. Kokių rezultatų laukiama.**

Perdavus turtą savivaldybės biudžetinėms įstaigoms užtikrinama tinkama įstaigų veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinių įstaigų veikla ir savivaldybės turto valdymas ir naudojimas.

Teikiame svarstyti šį sprendimo projektą.

Turto skyriaus vedėjas Edvardas Simokaitis